**Richard Lásik** (\* 18. august 1992, Bratislava) je slovenský futbalový stredopoliar a reprezentant. Aktuálne pôsobiaci v talianskej tretej najvyššej futbalovej lige Serie C v klube Teramo Calcio.

Klubová kariéra
---------------

Svoju futbalovú kariéru začal v Slovane Bratislava, odkiaľ ešte ako dorastenec zamieril najprv do Akadémie Jozefa Vengloša a v roku 2007 odišiel vo svojich 15 rokoch do talianskeho klubu Brescia Calcio.

### Brescia Calcio

Pred sezónou 2011/12 sa prepracoval do prvého tímu Brescie. V októbri 2013 predĺžil o dva roky s Bresciou zmluvu (pôvodne do júna 2015, novo do júna 2017). Za klub počas svojho pôsobenia odohral celkovo 43 zápasov, v ktorých strelil jeden gól.

### MFK Ružomberok (hosťovanie)

25. januára 2012 šiel hosťovať do konca sezóny do MFK Ružomberok, kde debutoval 9. marca v zápase proti Spartaku Trnava (remíza 0:0). Počas svojho pôsobenia nastúpil k 11 stretnutiam a strelil jeden gól v zápase proti domácemu klubu FC ViOn Zlaté Moravce (výhra Ružomberka 5:3). Potom sa vrátil späť do Brescie.

### ŠK Slovan Bratislava

V júni 2014 dostal od Brescie povolenie pripravovať sa s tímom slovenského majstra zo sezóny 2013/14 ŠK Slovan Bratislava, schyľovalo sa k prestupu do tohto mužstva. Následne do mužstva prestúpil. 5. júla 2014 bol pri výhre 1:0 nad MFK Košice v slovenského Superpohári.

Reprezentačná kariéra
---------------------

Lásik pôsobil v mládežníckej reprezentácii Slovenska do 21 rokov, debutoval v roku 2012. Figuroval v kádri slovenského reprezentačného výberu U21 vedeného trénerom Ivanom Galádom v kvalifikácii na Majstrovstvá Európy hráčov do 21 rokov 2013 v Izraeli, v ktorej sa Slovensko prebojovalo do baráže proti Holandsku, ale obidvaja barážove zápasy prehralo zhodným výsledkom 0:2.

### A-mužstvo

Vo februári 2013 bol prvýkrát nominovaný trénerskou dvojicou Stanislav Griga a Michal Hipp do A-mužstva pre priateľský zápas s domácim Belgickom. 6. februára nastúpil v Bruggy v priebehu druhého polčasu na ihrisko a dve minúty pred koncom riadneho hracieho času strelil vyrovnávajúci gól na 1:1. Slovensko siahalo po remíze, ale nakoniec v zápase prehralo 1:2 gólom Driesa Mertensa z 90. minúty.

V marci 2013 figuroval v nominácii slovenského národného tímu pre kvalifikačný zápas s Litvou (22. marca) a priateľský zápas so Švédskom (26. marca, oba zápasy mali dejiska v Žiline na štadióne Pod Dubňom). Do zápasu proti Litve (ktorý skončil remízou 1:1) nezasiahol, kým v zápase so Švédskom odohral kompletný počet minút. Stretnutie sa skončilo bezgólovou remízou. Tretí štart v reprezentačnom A-mužstve si pripísal 7. júna 2013 proti Lichtenštajnsku, išlo o kvalifikačné stretnutie na MS 2014 (remíza 1:1).

### Reprezentačný góly

Góly Richarda Lásika v A-mužstve Slovenska

| Gól | Dátum | Štadión | Súper | Skóre (min.) | Výsledok | Súťaž |
| --- | --- | --- | --- | --- | --- | --- |
| 010 | 6. 2. 2013 | Jan Breydel Stadion, Bruggy, Belgicko | Belgicko | 01:**1**00(88.) | Belgicko  2:1 Slovensko  | priateľský zápas |
| *Platí k 5. 7. 2014* |
|

Poznámky
--------

1. ↑  Počas zápasu Richard Lásik strelil gól (v tabuľke je zvýraznený) v poznačenej minúte zápasu a stanovil toto priebežné skóre.

Referencie
----------

1. ↑  Lásik hráčom Brescie o dva roky dlhšie, Profutbal.sk, citováno 3. 10. 2013
2. ↑  SME.sk. *Lásik bude hosťovať z Brescie v Ružomberku* [online]. 2012-01-25, [cit. 2013-02-06]. Dostupné online.
3. ↑  Zlate Moravce - Ružomberok 3:5, transfermarkt.it (po taliansky)
4. ↑  Brescia uvoľnila Lásika, prestupu do Slovana bránia už len formality, Profutbal.sk, citované 27. 6. 2014
5. ↑  Slovan oplatil Košiciam prehru v pohári, Profutbal.sk, citované 5. 7. 2014
6. ↑  Van Ginkel double puts Netherlands in command, UEFA.com, citované 22. 12. 2013 (po anglicky)
7. ↑  Clinical Netherlands too strong for Slovakia, UEFA.com, citované 22. 12. 2013 (po anglicky)
8. 1 2  Pravda.sk. *Slováci prehrali v Belgicku, smoliar Vittek sa opäť zranil!* [online]. 2013-02-06, [cit. 2013-02-06]. Dostupné online.
9. ↑  SME.sk. *Stoch a Weiss sú v reprezentácii len medzi nahrádníkmi* [online]. 2013-03-12, [cit. 2013-03-13]. Dostupné online.
10. ↑  Profutbal.sk. *Slovensko s Litvou len remizovalo a stráca ďalšie dôležité body* [online]. 2013-03-22, [cit. 2013-03-22]. Dostupné online.
11. ↑  Profutbal.sk. *A-tím Slovenska proti Švédsku naďalej bez víťazstva* [online]. 2013-03-26, [cit. 2013-03-27]. Dostupné online.
12. ↑  Kováčik: Hanba, hanba, hanba, Profutbal.sk, cit. 8. 6. 2013

* *Tento článok je čiastočný alebo úplný preklad článku Richard Lásik na českej Wikipédii.*

Externé odkazy
--------------

* Profil hráča na stránke ŠK Slovan Bratislava
* Richard Lásik, Soccerway.com (po anglicky)